ANEXA 3. Lista cheltuielilor eligibile şi regulile de eligibilitate a cheltuielilor pentru proiectele finanţate în cadrul Axei Prioritare 4 a POS Mediu - Implementarea sistemelor adecvate de management pentru protecţia naturii
Pentru a fi eligibile pentru finanţarea prin POS “Mediu”, toate cheltuielile trebuie să facă parte din categoriile de cheltuieli menţionate în Ordinul comun al ministrului Mediului  şi ministrului Finanţelor Publice nr. 1415/3399/2008 pentru aprobarea listei cheltuielilor eligibile pentru proiectele finanţate în cadrul Programului Operaţional Sectorial „Mediu” 2007-2013, cu modificările şi completările ulterioare, să corespundă obiectivelor POS „Mediu” şi să fie coerente cu obiectivele şi rezultatele operaţiunilor propuse.

1. Cheltuieli pentru amenajarea terenului care cuprind cheltuieli efectuate la începutul lucrărilor pentru pregătirea amplasamentului şi care constau în demolări, demontări, dezafectări, defrişări, evacuări materiale rezultate, devieri reţele de utilităţi din amplasament, sistematizări pe verticală, drenaje, epuismente (exclusiv cele aferente realizării lucrărilor pentru investiţia de bază), devieri de cursuri de apă, precum şi alte cheltuieli de aceeaşi natură (cod SMIS 02);
2. Cheltuieli pentru amenajarea terenului pentru protecţia mediului şi aducerea la starea iniţială care cuprind cheltuieli efectuate pentru lucrări şi acţiuni de protecţie a mediului, inclusiv pentru  refacerea cadrului natural după terminarea lucrărilor, precum plantare de copaci, reamenajare spaţii verzi şi reintroducerea în circuitul agricol a suprafeţelor scoase temporar din uz (cod SMIS 03);
3. Cheltuieli pentru asigurarea utilităţilor necesare obiectivului, care cuprind cheltuielile aferente asigurării cu utilităţile necesare funcţionării obiectivului de investiţie, precum: alimentarea cu apă, canalizare, alimentare cu gaze naturale şi alţi combustibili tehnologici, agent termic, energie electrică, aer comprimat tehnologic şi instrumental, telecomunicaţii, drumuri de acces, care se execută pe amplasamentul delimitat din punct de vedere juridic ca aparţinând obiectivului de investiţie, precum şi cheltuielile aferente racordării la reţelele de utilităţi (cod SMIS 04);
4. Cheltuieli pentru proiectare şi asistenţă tehnică

a) cheltuieli pentru studii de teren care cuprind cheltuieli pentru studii geotehnice, geochimice, geologice, geofizice, hidrologice, hidrogeologice, fotogrammetrice, topografice şi de stabilitate a terenurilor pe care se amplasează obiectivul de investiţie (cod SMIS 05);
b) cheltuieli pentru obţinere avize, acorduri, autorizaţii (cod SMIS 06)
i) obţinerea/prelungirea valabilităţii certificatului de urbanism;

ii) obţinerea/prelungirea valabilităţii autorizaţiei de construire/desfiinţare;

iii) obţinerea avizelor şi acordurilor pentru racorduri şi branşamente la reţele publice de apă, canalizare, gaze, termoficare, energie electrică, telefonie sau alte cheltuieli de aceeaşi natură;

iv) obţinerea certificatului de nomenclatură stradală şi adresă;

v) întocmirea documentaţiei, obţinerea numărului cadastral provizoriu şi înregistrarea terenului în cartea funciară;

vi) obţinerea acordului de mediu;

vii) obţinerea avizului P.S.I.;

viii) alte avize, acorduri şi autorizaţii, stabilite în condiţiile legii  şi care au legătură cu obiectivul de investiţii sau cu lucrările de intervenţii.

c) cheltuieli pentru proiectare şi inginerie (cod SMIS 05)
i) cheltuieli pentru elaborarea tuturor fazelor de proiectare (studiu de prefezabilitate, studiu de fezabilitate, proiect tehnic, detalii de execuţie);

ii) cheltuieli pentru plata verificării tehnice a proiectării;

iii) cheltuieli pentru elaborarea documentaţiilor necesare obţinerii acordurilor, avizelor şi autorizaţiilor aferente obiectivului de investiţie (documentaţii ce stau la baza emiterii avizelor şi acordurilor impuse prin certificatul de urbanism, documentaţii urbanistice, studii de impact, studii/expertize de amplasament, studii de trafic, precum şi alte cheltuieli de aceeaşi natură);

iv) cheltuieli pentru expertizarea tehnică (pentru lucrări de intervenţii la construcţii existente sau pentru continuarea lucrărilor la obiective începute şi neterminate);

d) cheltuieli pentru organizarea procedurilor de achiziţie care cuprind cheltuieli aferente organizării şi derulării procedurilor de achiziţii publice, precum: cheltuieli aferente întocmirii documentaţiei de atribuire, anunţuri de intenţie, de participare şi de atribuire a contractelor, corespondenţă prin poştă, în legătură cu procedurile de achiziţie publică; (cod SMIS 51)
e) cheltuieli pentru consultanţă (cod SMIS 07);
i) cheltuieli pentru plata serviciilor de consultanţă la elaborarea studiilor de piaţă, de  evaluare sau alte cheltuieli de aceeaşi natură;

ii) cheltuieli pentru plata serviciilor de consultanţă în domeniul managementului execuţiei investiţiei sau administrarea contractelor de execuţie;

f) cheltuieli pentru asistenţă tehnică (cod SMIS 07); 
i) cheltuieli pentru asistenţă tehnică din partea proiectantului pe perioada de execuţie a lucrărilor (în cazul în care aceasta nu intră în tarifarea proiectantului);

ii) cheltuieli pentru plata diriginţilor de şantier, desemnaţi de autoritatea contractantă, autorizaţi conform prevederilor legale pentru verificarea execuţiei lucrărilor de construcţii şi instalaţii;

5.  Cheltuieli pentru investiţia de bază

a) cheltuieli pentru construcţii şi instalaţii care cuprind cheltuieli aferente execuţiei tuturor obiectelor cuprinse în obiectivul de investiţie: clădiri, construcţii speciale, instalaţii aferente construcţiilor, precum instalaţii electrice, sanitare, instalaţii interioare de alimentare cu gaze naturale, instalaţii de încălzire, ventilare, climatizare, P.S.I., telecomunicaţii şi alte tipuri de instalaţii impuse de destinaţia obiectivului. Cheltuielile se desfăşoară pe obiecte de construcţie, iar delimitarea obiectelor se face de către proiectant. Cheltuielile aferente fiecărui obiect de construcţie sunt estimate prin devizul pe obiect (cod SMIS 08);
b) cheltuieli pentru montajul utilajelor tehnologice care cuprind cheltuieli pentru montajul utilajelor tehnologice şi utilajelor incluse în instalaţiile funcţionale, inclusiv reţelele aferente necesare funcţionării acestora. Cheltuielile se desfăşoară pe obiecte de construcţie (cod SMIS 09);
c) cheltuieli pentru utilaje, echipamente tehnologice şi funcţionale cu montaj care cuprind cheltuieli pentru achiziţionarea utilajelor şi echipamentelor tehnologice, precum şi a celor incluse în instalaţiile funcţionale. Cheltuielile se desfăşoară pe obiecte de construcţie (cod SMIS 10);
d) cheltuieli pentru utilaje fără montaj şi echipamente de transport care cuprind cheltuieli pentru achiziţionarea utilajelor şi echipamentelor care nu necesită montaj, precum şi a echipamentelor de transport tehnologic. Cheltuielile se desfăşoară pe obiecte de construcţie (cod SMIS 11);
e) cheltuieli pentru dotări care cuprind cheltuieli pentru procurarea de bunuri care, conform legii, intră în componenţa mijloacelor fixe sau obiecte de inventar, precum: mobilier, dotări P.S.I., dotări privind protecţia muncii. Cheltuielile se desfăşoară pe obiecte de construcţie (cod SMIS 12);
f) cheltuieli pentru active necorporale care cuprind cheltuieli cu achiziţionarea activelor necorporale: drepturi referitoare la brevete, licenţe (cod SMIS 13);
6.  Cheltuieli pentru organizare de şantier care cuprind cheltuieli necesare contractantului în vederea creării condiţiilor de desfăşurare a activităţii de construcţii – montaj: (cod SMIS 14)
a) cheltuieli pentru lucrări de construcţii şi instalaţii aferente organizării de şantier 

i) cheltuieli aferente construirii provizorii sau amenajări la construcţii existente pentru vestiare pentru muncitori, grupuri sanitare, rampe de spălare auto, depozite pentru materiale, fundaţii pentru macarale, reţele electrice de iluminat şi forţă, căi de acces - auto şi căi ferate -, branşamente/racorduri la utilităţi, împrejmuiri, panouri de prezentare, pichete de incendiu şi altele asemenea; 

ii) cheltuieli de desfiinţare de şantier;

b) cheltuieli conexe organizării de şantier care cuprind cheltuieli pentru obţinerea autorizaţiei de construire/desfiinţare aferente lucrărilor de organizare de şantier, taxe de amplasament, închirieri semne de circulaţie, întreruperea temporară a reţelelor de transport sau distribuţie de apă, canalizare, agent termic, energie electrică, gaze naturale, a circulaţiei rutiere, căi ferate, navale sau aeriene, contractele de asistenţă cu poliţia rutieră, contractele temporare cu furnizorii de utilităţi, cu unităţi de salubrizare, taxe depozit ecologic, taxe locale, chirii pentru ocuparea temporară a domeniului public, costul energiei electrice şi al apei consumate în incinta organizării de şantier pe durata de execuţie a lucrărilor, costul transportului muncitorilor nelocalnici şi/sau cazarea acestora, paza şantierului, asigurarea pompierului autorizat sau alte cheltuieli de aceeaşi natură;

7. Cheltuieli pentru cote legale: (cod SMIS 15)
a) cota aferentă Inspectoratului de Stat în Construcţii pentru controlul calităţii lucrărilor de construcţii;

b) cota pentru controlul statului în amenajarea teritoriului, urbanism şi pentru autorizarea lucrărilor de construcţii;

c) cota aferentă Casei Sociale a Constructorilor; 

d) alte cheltuieli de aceiaşi natură, stabilite în condiţiile legii; 

8. Cheltuieli diverse şi neprevăzute se consideră eligibile, în funcţie de natura şi complexitatea lucrărilor, ca procent din valoarea totală a cheltuielilor eligibile realizate pentru una sau mai multe dintre următoarele categorii de cheltuieli: amenajare teren, amenajare pentru protecţia mediului şi aducerea la starea iniţială, asigurarea utilităţilor necesare obiectivului, proiectare şi asistenţă tehnică, investiţia de bază. Valoarea acestor cheltuieli este: (cod SMIS 16)
a) în procent de maxim 10%, în cazul obiectivelor de invesiţii noi, precum şi al reparaţiilor capitale, extinderilor, transformărilor, modificărilor, modernizărilor, reabilitării  la construcţii şi instalaţii existente;

b) în procent de maxim 20%, în cazul lucrărilor de intervenţii de natura consolidărilor la construcţii existente şi instalaţiile aferente, precum şi în cazul lucrărilor pentru prevenirea sau înlăturarea efectelor produse de acţiuni accidentale şi/sau calamităţi naturale.

Din procentul stabilit se acoperă, după caz, cheltuielile rezultate în urma modificărilor de soluţii tehnice, cantităţi suplimentare de lucrări, utilaje sau dotări ce se impun pe parcursul derulării investiţiei în cadrul proiectului, precum şi cheltuielile de conservare pe parcursul întreruperii execuţiei din cauze independente de autoritatea contractantă. 

9.  Cheltuieli pentru probe tehnologice şi teste şi predare la beneficiar (cod SMIS 17)
a) cheltuieli pentru pregătirea personalului de exploatare care cuprind cheltuieli necesare instruirii/şcolarizării personalului în vederea utilizării corecte şi eficiente a utilajelor şi tehnologiilor;

b) cheltuieli pentru probe tehnologice şi teste care cuprind cheltuieli aferente execuţiei probelor/încercărilor, prevăzute în proiect, rodajelor, expertizelor la recepţie, omologărilor, precum şi alte cheltuieli de aceeaşi natură;

10. Cheltuieli pentru pregătirea documentelor oficiale şi a altor documente suport cu excepţia celor de la punctul 4 din prezenta anexă, care trebuie, în mod obligatoriu, să însoţească cererea de finanţare a proiectului (completarea formularului cererii de finanţare nu este cheltuială eligibilă) (cod SMIS 05);
11. Cheltuieli pentru informare şi publicitate:

a) cheltuieli pentru informare şi publicitate aferente proiectului (cod SMIS 55);
b) cheltuieli pentru activităţile de informare şi conştientizare a publicului (cod SMIS 57).
12. Cheltuieli aferente achiziţiei serviciilor de audit independent pentru proiect (maxim 5% din valoarea totală a proiectului şi nu mai mult de 10.000 Eur/an) (cod SMIS 53);
13. Cheltuieli aferente procurării de bunuri necesare funcţionării unităţilor de implementare a proiectului de la nivelul beneficiarului în limita echivalentului în lei a maximum 10.000 Euro, în funcţie de complexitatea proiectului, cu respectarea prevederilor art. 3 din Ordinul comun al ministrului Mediului şi ministrului Finanţelor Publice nr. 1415/3399/2008, privind aprobarea listei cheltuielilor eligibile pentru proiectele finanţate în cadrul Programului Operaţional Sectorial „Mediu” 2007-2013, cu modificările şi completările ulterioare.. 

Lista bunurilor necesare unităţilor de implementare a proiectului de la nivelul beneficiarului se va anexa la contractul de finanţare (cod SMIS 202);
14.  Cheltuieli cu leasingul, dacă sunt îndeplinite prevederile art. 2 şi ale art. 11 din Hotărârea Guvernului nr. 759/2007, cu modificările şi completările ulterioare (cod SMIS 54);
15. Categoriile de cheltuieli menţionate la punctele 1 - 9 de mai sus, sunt eligibile dacă sunt efectuate în scopul realizării activităţilor:

a) construcţia şi reabilitarea observatoarelor, centrelor de vizitare şi informare aferente ariilor naturale protejate, inclusiv siturilor Natura 2000, a panourilor, a punctelor de informare, a podeţelor, punţilor suspendate, tunelurilor, adăposturilor pentru animale, a potecilor, bornelor, semnelor sau alte cheltuieli de aceeaşi natură;

b) achiziţia şi instalarea echipamentului specializat şi a dotărilor necesare pentru activităţile eligibile desfăşurate în ariile naturale protejate, inclusiv siturile Natura 2000; 

c) reconstrucţia, reducerea sau oprirea declinului stării de conservare a habitatelor şi speciilor de interes comunitar/naţional ori menţinerea acestora într-o stare favorabilă;

d) realizarea de lucrări de reducere a fragmentării habitatelor;

e) lucrări pentru reabilitarea, modernizarea şi dezvoltarea imobilelor deja construite, în vederea atingerii scopului proiectului;

16. Categoriile de cheltuieli eligibile specifice, conform obiectivelor operaţiunii şi potrivit prevederilor contractului de finanţare, sunt următoarele:

16.1. Cheltuielile pentru obţinerea terenului care cuprind cheltuieli pentru achiziţia de teren fără construcţii cu valoare ridicată din punct de vedere al biodiversităţii, sunt eligibile în conformitate cu prevederile art. 6 alin. 2) din Hotărârea Guvernului nr. 759/2007, cu modificările şi completările ulterioare şi dacă respectă următoarele condiţii: (cod SMIS 01)
a) achiziţia terenului este posibilă numai  în numele sau de către autorităţile publice,  iar terenul se trece în domeniul public al statului sau al autorităţii locale, după caz. 

b) achiziţia terenului este strâns legată de  realizarea obiectivelor proiectului; 

c) achiziţia terenului este singura modalitate eficientă de a asigura starea favorabilă de conservare pentru speciile/habitatele de interes comunitar/naţional pentru care a fost declarată aria naturală protejată;

d) terenul achiziţionat este utilizat numai în scopul de a asigura starea favorabilă de conservare pentru speciile/habitatele de interes comunitar/naţional pentru care a fost declarată aria naturală protejată;

e) terenul achiziţionat este parte integrantă dintr-o arie naturală protejată;

f) solicitantul trebuie să aducă dovezi că terenul achiziţionat a fost în proprietate privată pe o durată de cel puţin trei ani înainte de achiziţie. Achiziţia unui teren care a fost  proprietate publică în ultimii trei ani şi apoi transferat în proprietate privată nu este eligibilă.

16.2. Cheltuieli pentru implementarea măsurilor de reducere a riscurilor în ariile naturale protejate (cod SMIS 204);
16.3. Cheltuieli pentru reconstrucţia, reducerea sau oprirea declinului stării de conservare a habitatelor şi speciilor de interes comunitar/naţional ori menţinerea acestora într-o stare favorabilă, altele decât cele menţionate la anexa 5, pct. 1 lit. c) din Ordinul comun al ministrului Mediului  şi ministrului Finanţelor Publice nr. 1415/3399/2008, cu modificările şi completările ulterioare (cod SMIS 205);
16.4. Cheltuieli pentru realizarea de lucrări de reducere a fragmentării habitatelor, altele decât cele menţionate la anexa 5 pct.1 lit. d) din Ordinul comun al ministrului Mediului  şi ministrului Finanţelor Publice nr. 1415/3399/2008, cu modificările şi completările ulterioare (cod SMIS 206);
16.5. Cheltuieli privind implementarea măsurilor specifice de conservare a habitatelor şi speciilor (cod SMIS 207);
16.6. Cheltuieli de asistenţă tehnică şi instruire pentru proiectele de biodiversitate şi protecţia naturii: (cod SMIS 208)
a) cheltuieli pentru pregătirea şi revizuirea planurilor de management (inclusiv a documentaţiei suport)  pentru ariile naturale protejate, inclusiv siturile Natura 2000;

b) cheltuieli pentru elaborarea studiilor ştiinţifice, a inventarelor, hărţilor (inclusiv în sistem GIS);
c) cheltuieli pentru pregătirea planurilor de monitorizare şi a documentaţiei-suport aferente acestora pentru habitatele şi speciile de interes comunitar/naţional (inclusiv a păsărilor migratoare) din ariile naturale protejate, inclusiv siturile Natura 2000;

d) cheltuieli pentru întărirea capacităţii instituţionale a administratorilor şi custozilor ariilor naturale protejate, inclusiv ai siturilor Natura 2000;

e) cheltuieli pentru instruirea personalului implicat în managementul ariilor naturale protejate, inclusiv al siturilor Natura 2000;

f) cheltuieli pentru crearea sistemelor informatice pentru sectorul protecţia naturii;

16.7. Cheltuieli generale de administraţie aferente desfăşurării activităţii personalului implicat în managementul proiectului de la nivelul beneficiarului/partenerului sunt următoarele: (cod SMIS 56)
a) cheltuieli pentru apă şi canalizare;

b) cheltuieli cu servicii de salubrizare;

c) cheltuieli cu energie electrică;

d) cheltuieli cu energie termică şi/sau gaze naturale;

e) cheltuieli pentru telefoane, fax, internet şi poştă;

f) cheltuieli cu închiriere spaţii;

g) cheltuieli pentru întreţinere spaţii;

h) cheltuieli cu carburanţii pentru mijloacele de transport;
i) cheltuieli cu consumabilele, în limita a maxim 2000 euro/an.
Cheltuielile generale de administraţie sunt eligibile dacă respectă prevederile din Hotărârea Guvernului nr. 759/2007, cu modificările şi completările ulterioare, după cum urmează:

a) în limita a maxim 0,2% din valoarea totală eligibilă a proiectului pentru proiectele cu o valoare totală eligibilă mai mare decât echivalentul în lei a 25 milioane Euro;

b) în limita a maxim 1% din valoarea totală eligibilă a proiectului pentru proiectele cu o valoare totală eligibilă cuprinsă între echivalentul în lei a 5 - 25 milioane Euro;

c) în limita a maxim 5% din valoarea totală eligibilă a proiectului pentru proiectele cu o valoare totală eligibilă mai mică decât echivalentul în lei a 5 milioane de Euro;

d) în limita a maxim 10% din valoarea totală eligibilă a proiectului pentru proiectele cu o valoare totală eligibilă mai mică decât echivalentul în lei a 1 milion de Euro.

Metoda de calcul folosită pentru calculul pro-ratei pentru decontarea cheltuielilor generale de administraţie se va stabili de către autoritatea de management şi se va ataşa în anexă la contractul de finanţare.

16.8. Cheltuielile cu salariile (cod SMIS 201)
(1) Cheltuielile cu salariile, inclusiv contribuţiile salariale suportate de către angajat şi angajator pentru personalul încadrat la nivelul beneficiarului/partenerului şi implicat în managementul şi/sau implementarea proiectului (persoanele angajate în UIP trebuie să fie diferite de cele care implementează activităţi), indiferent dacă personalul este contractual sau încadrat pe funcţie publică, sunt eligibile, în funcţie de complexitatea proiectului, pe baza documentelor justificative, precum: fişe de post, fişe de pontaj, rapoarte, după cum urmează:

(2) Personalul implicat în managementul şi în implementarea de activităţi în cadrul proiectului se împarte în trei categorii în funcţie de nivelul experienţei profesionale specifice pentru activităţile în care urmează a fi implicaţi:

1. Tipul A cuprinde experţi cu experienţă profesională de minimum 5 ani;

2. Tipul B cuprinde experţi cu experienţă profesională între 3 şi 5 ani;

3. Tipul C cuprinde personal administrativ, secretariat, auxiliar

(3) Salariile aferente personalului implicat în managementul proiectului trebuie să se situeze:

a) în limita a maxim 20% din valoarea totală eligibilă a proiectului pentru proiectele cu o valoare totală eligibilă mai mică sau egală cu echivalentul în lei a 1 milion Euro;

b) în limita a maxim 12% din valoarea totală eligibilă a proiectului pentru proiectele cu o valoare totală eligibilă mai mare decât echivalentul în lei a 1 milion Euro şi mai mică sau egală decât echivalentul în lei a 5 milioane Euro;

c) în limita a maxim 4% din valoarea totală eligibilă a proiectului pentru proiectele cu o valoare totală eligibilă cuprinsă între echivalentul în lei a 5 - 25 milioane Euro;

De asemenea, cuantumul salariului net/oră nu  poate depăşi următoarele praguri:

a) Pentru proiectele complexe - care includ activităţi din categoriile B, C şi D (în cuantum de minimum 70% din valoarea totală eligibilă a proiectului) şi care au o valoare totală eligibilă mai mare decât echivalentul în lei a 500 mii Euro:
	Categoria de personal
	Maxim pe oră (RON)

	Manager de proiect
	65

	Expert de tip A
	50

	Expert de tip B
	40

	Personal administrativ, secretariat, auxiliar
	15


b) Pentru proiectele care nu îndeplinesc condiţiile de la punctul a):

	Categoria de personal
	Maxim pe oră (RON)

	Manager de proiect
	45

	Expert de tip A
	30

	Expert de tip B
	25

	Personal administrativ, secretariat, auxiliar
	10


(4)În cazul în care beneficiarul/partenerul implementează toate/parte din activităţile proiectului cheltuielile maximale salariale aferente categoriilor de experţi descrise la pct (2) sunt următoarele:

	Categoria de personal
	Maxim pe oră (RON)

	Expert de tip A
	50

	Expert de tip B
	40

	Personal administrativ, secretariat, auxiliar
	15


(5) Pentru personalul încadrat pe funcţia publică, nivelul salariului respectă prevederile legale în vigoare aplicabile funcţionarilor publici.  

(6) Cheltuielile cu salariile prevăzute la alin. (1) se decontează conform actului juridic de încadrare şi proporţional cu procentul prevăzut în fişa postului/ foaie de prezenţă aferent atribuţiilor specifice implementării proiectului 

(7) Cheltuielile cu salariile vor acoperi doar munca efectiv prestată, fiind excluse din aceasta categorie timpul liber al salariatului (concedii, weekend, zile libere oficiale etc). 

16.9. Cheltuielile efectuate de personalul încadrat la nivelul beneficiarului/ partenerului şi implicat în managementul şi/sau implementarea operaţiunii cu ocazia deplasărilor, pentru transport, cazare şi diurnă, sunt considerate eligibile dacă se justifică efectuarea acestora în scopul proiectului, sunt susţinute de documente justificative şi dacă sunt efectuate în conformitate cu prevederile legale în vigoare şi în limitele stabilite de Hotărârea Guvernului nr. 1860/2006 privind drepturile şi obligaţiile personalului autoritaţilor şi institutiilor publice pe perioada delegării şi detaşării în altă localitate, precum şi în cazul deplasării, în cadrul localităţii, în interesul serviciului, cu modificările şi completările ulterioare (cod SMIS 401).
16.10 Achiziţia de echipamente şi instrumentarul necesar pentru monitorizarea stării de conservare favorabilă a habitatelor, a speciilor de faună şi floră sălbatică de interes comunitar/naţional (cod SMIS 212); 
16.11 Achiziţia laboratoarelor mobile sau a altor mijloace de transport destinate activităţilor specifice de menţinere şi conservare a ariilor protejate, doar în cazul ariilor protejate care sunt gestionate prin structuri de administrare (cod SMIS 213). 
16.12 Cheltuieli pentru organizarea şi derularea procedurilor de achiziţie pentru contracte având ca obiect furnizarea de produse sau prestarea de servicii, precum: cheltuieli aferente întocmirii documentaţiei de atribuire, anunţuri de intenţie, de participare şi de atribuire a contractelor, corespondenţă prin poştă, în legătură cu procedurile de achiziţie publică (cod SMIS 51).
Listă cheltuieli generale de administraţie

Metodologia de calcul

 a cheltuielilor generale de administraţie

a)cheltuieli pentru apă şi canalizare

Metoda de calcul:

 1. În cazul în care Beneficiarul, deţine contract de închiriere pentru spaţiul util alocat activităţii Unităţii de Implementare a Proiectului (respectiv are apometre pentru UIP), acesta va justifica cheltuielile de apă şi canalizare în baza documentelor suport pe care le va anexa Cererii de Rambursare.

2. În cazul în care Beneficiarul deţine contract pentru apa şi canalizarea pentru numărul total de personal, acesta va justifica cheltuielile astfel:

- Se va face un raport între numărul de personal UIP şi numărul total de personal al Beneficiarului;

- Consumul de apă/persoană va fi în conformitate cu prevederile STAS-ul 1478-90 tab 4, pct 3.1.1.2.

- Consumul trebuie să fie direct proporţional cu numărul persoanelor a căror activitate este în directă legatură cu proiectul finanţat, dar să nu depăşescă limitele prevăzute in STAS;

Cacp = Vtfb x Pp/Ptb

Cacp = Cost apă, canalizare aferent proiectului

Vtfb  = Valoare totală factură Beneficiar

Pp = Personal UIP

Ptb = Personal total Beneficiar

b)cheltuieli cu servicii de salubrizare

Metoda de calcul

 1. În cazul în care Beneficiarul, deţine contract de închiriere pentru spaţiul util alocat activităţii Unităţii de Implementare a Proiectului, acesta va justifica cheltuielile cu serviciile de salubrizare în baza documentelor suport care le va anexa Cererii de Rambursare.

2. În cazul în care Beneficiarul deţine contract pentru serviciile de salubrizare aferente numărului total de personal al Beneficiarului, acesta va justifica cheltuielile astfel:

- Se va face un raport între numărul de personal UIP şi numărul total de personal al Beneficiarului;

- Costul serviciului de salubrizare trebuie să fie direct proporţional cu persoanele a căror activitate este în directă legătură cu proiectul finanţat:

Csp = Vtfb x Pp/Ptb

Cssp = Cost servicii salubrizare aferent proiectului

Vtfb  = Valoare totală factură Beneficiar

Pp = Personal UIP

Ptb = Personal total Beneficiar

c)cheltuieli cu energia electrică

Metoda de calcul

1.În cazul în care Beneficiarul deţine contract de furnizare energie electrică (cu contoar separat) pentru e pentru spaţiul util alocat activităţii UIP, aceasta va justifica cheltuielile cu energia electrică în baza documentelor suport pe care le va anexa Cererii de Rambursare;

2. În cazul în care Beneficiarul îşi desfăşoară activitatea într-un imobil în care sunt şi alţi utilizatori, acesta va justifica cheltuielile astfel:

- Se va încheia o Convenţie cu proprietarul/administarorul imobilului prin care se vor stipula condiţiile de plată a contravalorii consumului de energie electrică, în funcţie de numărul de utilizatori

- Costul serviciului de furnizare energie electrică trebuie să fie direct proporţional cu consumatorii a căror activitate este în directă legătură cu proiectul finanţat:

Cee = Vtfb x Cp/Ctb

Cee = Cost furnizare energie electrică aferent proiectului

Vtfb  = Valoare totală factură spaţiu contorizat

Cp = Capacitate consumatori UIP 

Ctb =  Capacitate totala consumatori în spaţiul contorizat
d) cheltuieli cu energia termică/gaze naturale

Metoda de calcul:

1. În cazul în care Beneficiarul, deţine contract de închiriere pentru spaţiul util alocat activităţii Unităţii de Implementare a Proiectului, acesta va justifica cheltuielile cu energia termică/gaze naturale în baza documentelor suport care le va anexa Cererii de Rambursare.

2. În cazul în care Beneficiarul deţine contract pentru energia termică/gaze naturale aferente spatiului total util al beneficiarului, acesta va justifica cheltuielile astfel:

- Se va face un raport între suprafaţa utilă alocată UIP şi suprafaţa totală utilă a Beneficiarului.

- Consumul trebuie să fie direct proporţional cu suprafaţa utilă alocată activităţii proiectului.

Cetp  = Vtfb x Sp/Stb

Cetp = Cost energie termică sau gaze naturale pentru proiect

Vtfb = Valoare totală factură Beneficiar

Sp = Suprafaţa utilă alocată UIP

Stb = Suprafaţa totală utilă a Beneficiarului

e)  cheltuieli pentru telefoane, fax, internet şi poştă

Pentru a fi rambursate cheltuielile pentru telefoane, fax care rezultă din activitatea pentru desfăşurarea proiectului este necesar ca Beneficiarul să-si instaleze post telefonic si/sau fax separat pentru proiect (conform Contractului de Finantare).

Pentru servicul de internet este necesar ca Beneficiarul să încheie contract separat pentru UIP cu societatea prestatoare de servicii - internet.

Cheltuielile privind poşta reprezintă contravaloarea serviciilor poştale şi de curierat rapid, utilizate de Beneficiar în vederea asigurării unei bune implementări a  proiectului.

Beneficiarului i se vor rambursa cheltuielile pentru telefoane, fax, internet şi poştă pe baza documentelor suport atasate la Cererea de Rambursare (facturi, extrase de cont, ordine de plată)  si in limita stabilita in Contractul de Finantare.

Valoarea maximă acceptată la rambursare este de 1000 lei/lună.

f) cheltuieli cu închiriere clădiri (administrativ)

Metoda de calcul

1. În cazul în care Beneficiarul, deţine contract de închiriere pentru spaţiul util alocat activităţii Unităţii de Implementare a Proiectului, acesta va justifica cheltuielile în baza documentelor suport care le va anexa Cererii de Rambursare.

2. În cazul în care Beneficiarul deţine contract de închiriere pentru spaţiul total  închiriat, acesta va justifica cheltuielile astfel:

- Se va face un raport între suprafaţa utilă închiriată aferentă UIP şi total suprafaţă utilă închiriată;

- Beneficiarul se va asigura ca solicita pentru rambursare cheltuieli care se incadreaza in pretul pietii in zona unde este amplasat spatiul destinat activitatii UIP;

- Suprafaţa alocată personalului UIP trebuie să fie în conformitate cu prevederile legale(H.G. nr. 866/1996)

Cccp = Vtfb x Sip/Sitb

Cccp = Cost chirie clădire pentru desfăşurare proiect (spaţiu alocat UIP)

Vtfb = Valoare totală factură Beneficiar

Sip = Suprafaţă utilă închiriată UIP

Sitb = Suprafaţă utilă închiriată totală Beneficiar

Valoarea contractului de închiriere pentru spaţiul în care îşi desfăşoară activitatea Unitatea de Implementare a Proiectului de la nivelul Beneficiarului va conţine strict valoarea chiriei lunare fără valoarea utilităţilor. Beneficiarul are obligaţia de a anexa la prima Cerere de Rambursare, ofertele care au stat la baza inchirierii spaţiului utilizat de către Unitatea de Implementare a Proiectului, prin selecţia ofertei celei mai avantajoase din punct de vedere economic.

g)
cheltuieli pentru întreţinere spaţii 

Metoda de calcul:

1. În cazul în care Beneficiarul deţine contract de închiriere pentru spaţiul util alocat activităţii Unităţii de Implementare a Proiectului, acesta va justifica cheltuielile în baza documentelor suport care le va anexa Cererii de Rambursare.

2. În cazul în care Beneficiarul deţine contract pentru întreţinerea, respectiv curăţenia spaţiului total util, acesta va justifica cheltuielile astfel:

- Se va face un raport între suprafaţa utilă alocată UIP şi suprafaţa totală utilă a Beneficiarului.

- Costul serviciului de intreţinere spaţii trebuie să fie direct proporţional cu suprafaţa utilă alocată activităţii proiectului.

Csis  = Vtfb x Sp/Stb

Csis = Cost serviciu intreţinere spaţii

Vtfb = Valoare totală factură Beneficiar

Sp = Suprafaţa utilă alocată UIP

Stb = Suprafaţa totală utilă a Beneficiarului

h) cheltuieli cu carburanţi pentru mijloacele de transport 

Metoda de calcul: 

-  Se vor centraliza şi însuma toate cheltuielile cu carburanţii utilizaţi, în interesul activităţilor legate de implementarea proiectului, totalul acestora reprezentând suma ce poate fi solicitată spre rambursare. Facturile, bonurile fiscale sau alte documente echivalente aferente cheltuielilor cu carburanţii vor fi anexate calculului cheltuielilor generale de administraţie sub forma de documente justificative.

 - Activităţile legate de implementarea proiectului, care fac obiectul cheltuielilor cu carburanţii, vor fi identificate din ordinele de deplasare şi foile de parcurs ale utilizatorilor mijloacelor de transport, care vor fi considerate documente justificative.

- Se va respecta legislaţia naţională cu privire la normarea consumurilor de carburanti, ţinându-se cont de HG 1860/2006 cu modificările şi completările ulterioare. În cazul Beneficiarilor care nu sunt instituţii publice, contravaloarea consumului de carburanţi solicitată la rambursare nu va depăşi 7,5 litri/100Km.

Documente suport pentru justificarea cheltuielilor generale de administraţie

	Tip document
	Tip de cheltuială generală de administraţie



	
	Apă şi 

canalizare
	Servicii salubrizare
	Energie

 electrică
	Energie termică/

gaze naturale
	Telefon/Fax/

Internet/Posta
	Închiriere spaţii
	Intreţinere spaţii
	Carbutanţi pentru mijloace transport
	Consumabile 

	Factura (copie)
	√
	√
	√
	√
	√
	√
	√
	
	

	Dovada plăţii (copie document):

- Ordin de plată şi extras de cont 
	√
	√
	√
	√
	√
	√
	√
	√
	

	Contract de prestări servicii încheiat şi actualizat; dacă este cazul (copie)
	√
	√
	√
	√
	√
	
	√
	√
	

	Contract închieriere spaţiu UIP 

(copie)
	
	
	
	
	
	√
	
	
	

	Ofertele care au stat la baza închirierii spaţiului aferent UIP
	
	
	
	
	
	√
	
	
	

	Document întocmit de Beneficiar în care să fie prezentată metoda (modul) de calcul care stă la baza solicitării sumei de plată (original)
	√
	√
	√
	√
	√
	√
	√
	√
	

	Organigrama UIP actualizată (copie)
	√
	√
	
	
	
	
	
	
	

	Declaraţia lunară a Beneficiarului cu privire la numărul de personal aferent UIP şi numărul de personal total a Beneficiarului (original)
	√
	√
	
	
	
	
	
	
	

	Fisele de pontaj lunare aferente personalului UIP (copie)
	√
	√
	
	
	
	
	
	
	

	Declaraţia Beneficiarului cu privire la suprafaţa utilă alocată UIP şi suprafaţa utilă a beneficiarului (în original, la începutul activităţii UIP sau în cazul în care apar modificări)
	
	
	
	√
	
	√
	√
	
	

	Decizia internă care stabileşte suprafaţa totală utilizată de UIP pentru activitatea proiectului (copie)
	
	
	
	√
	
	√
	√
	
	

	Ordin de deplasare conducător auto (copie)
	
	
	
	
	
	
	
	√
	

	Foaie de parcurs (copie)
	
	
	
	
	
	
	
	√
	


Listă orientivă cu cheltuieli aferente procurării de bunuri necesare funcţionării unităţilor de implementare a proiectului

	Nr crt.
	Categorii de bunuri

	1
	Mobilier birou

	2
	Echipamente IT, accesorii retea si software

	3
	Echipamente de birou

	4
	Echipamente de teren 

	5
	Instalaţii de încălzire si de aer condiţionat


Notă:

Totalul cheltuielilor, pentru procurarea bunurilor necesare funcţionării Unităţii de Implementare a Proiectului la nivelul beneficiarului, nu trebuie să depăşească echivalentul în lei a 10.000 Euro, în funcţie de complexitatea proiectului, în conformitate cu prevederile:

Alin. 13 din Anexa 1- Categoriile de cheltuieli eligibile general valabile pentru proiectele derulate prin POS „Mediu”  axele prioritare 1-5 din  Ordinul ministrului Mediului  nr. 1415/2008 şi ministrului Finanţelor Publice nr. 3399/2008  privind aprobarea listei cheltuielilor eligibile pentru proiectele finanţate în cadrul Programului Operaţional Sectorial „Mediu” 2007-2013, cu modificările şi completările ulterioare;

Contractului de Finanţare.
Bunurile achiziţionate, necesare funcţionării Unitatea de Implementare a Proiectului, se vor înregistra de către beneficiar în contabilitatea distinctă aferentă proiectului, conform legislaţiei în vigoare. În vederea auditării acestora, documentele justificative aferente bunurilor achiziţionate vor fi păstrate în condiţiile impuse de lege.

